सामाजिक न्याय एवं अधिकारिता मंत्रालय
देश के विभिन्न स्थानों पर स्वच्छता ही सेवा अभियान चलाया गया
सामुदायिक भागीदारी के माध्यम से 273 स्वच्छता अभियान- जन आंदोलन का आयोजन किया गया
दिव्यांगजन सशक्तिकरण विभाग ने सामुदायिक भागीदारी यानी जन आंदोलन के साथ 273 स्वच्छता अभियानों के माध्यम से 1 अक्टूबर, 2023 को देश के विभिन्न स्थानों पर स्वच्छता ही सेवा अभियान का आयोजन किया। ये स्वच्छता अभियान दिव्यांगजन सशक्तिकरण विभाग, इसके राष्ट्रीय संस्थानों, केंद्रीय सार्वजनिक क्षेत्र के उद्यमों  और वैधानिक निकायों के अधिकारियों/कर्मचारियों द्वारा देश के विभिन्न स्थानों पर आयोजित किए गए थे। अभियान के दौरान विभाग के अंतर्गत आयोजित प्रमुख कार्यक्रम इस प्रकार हैं:
- सभी प्रतिभागियों द्वारा स्वच्छता शपथ ली गई।
- ii. स्वच्छता ही सेवा अभियान के बारे में विभिन्न बैनर और पोस्टर वेबसाइटों और अन्य उपयुक्त स्थानों पर प्रदर्शित किए गए।
- परिसर के प्रांगण में विस्तृत साफ-सफाई की गई।
- स्वच्छता ही सेवा अभियान के अंतर्गत मानव श्रृंखला का निर्माण किया गया।
- vi. रेलवे स्टेशनों, बाजारों, समुद्र तटों, बस अड्डों, गैर सरकारी संगठनों के परिसरों, पार्कों और स्कूलों जैसे सार्वजनिक स्थानों पर विभिन्न श्रमदान गतिविधियाँ आयोजित की गईं।
- नुक्कड़ नाटक के माध्यम से एक बार उपयोग की जाने वाली प्लास्टिक से बचने और कूड़ा निस्तारण के लिए स्वच्छता जागरूकता का आयोजन किया गया।
- सेल्फी प्वाइंट स्थापित किए गए।
आयोजनों के दौरान, कार्यक्रम की तस्वीरें और वीडियो तैयार किए गए और स्वच्छता ही सेवा पोर्टल पर अपलोड किए गए। विभाग और उसके संगठनों द्वारा कार्यालय परिसर के अंदर और बाहर सामान्य क्षेत्रों की सफाई और पुराने रिकॉर्ड को साफ करने आदि जैसी सफाई की गतिविधियों को भी तेज कर दिया गया।
स्वच्छता ही सेवा पखवाड़े के दौरान और 01.10.2023 को आयोजित कुछ गतिविधियाँ
- विभाग के अधिकारियों एवं कर्मचारियों द्वारा स्वच्छता शपथ ली गई।
- मध्य प्रदेश के टीकमगढ़ रेलवे स्टेशन पर सामाजिक न्याय और अधिकारिता मंत्री डॉ. वीरेंद्र कुमार और अन्य अधिकारियों/कर्मचारियों तथा स्वयंसेवकों द्वारा श्रमदान के गतिविधियाँ आयोजित की गईं।
- पीडीयूएनआईपीपीडी के अधिकारियों/कर्मचारियों द्वारा वृक्षारोपण किया गया
- पीडीयूएनआईपीपीडी के अधिकारियों/कर्मचारियों द्वारा नई दिल्ली में नजदीक के अस्पताल और तिलक ब्रिज रेलवे स्टेशन की साफ-सफाई करके श्रमदान गतिविधियाँ आयोजित की गई
- भारतीय कृत्रिम अंग निर्माण निगम  द्वारा कानपुर के प्राथमिक विद्यालय में स्वच्छता ही सेवा अभियान का आयोजन किया गया
- एनआईईपीएमडी द्वारा चेंगलपेट जिले के तिरुपोरूर तालुक के केलंबक्कम बस स्टैंड में स्वच्छता ही सेवा गतिविधियां आयोजित की गईं
- एनआईईपीएमडी द्वारा केलंबक्कम बस स्टैंड, तिरुपोरूर तालुक, चेंगलपेट जिले में आयोजित स्वच्छता ही सेवा पखवाड़े के दौरान नुक्कड़ गतिविधियां आयोजित की गईं
- स्वच्छता ही सेवा पखवाड़े के दौरान नई दिल्ली के आरसीआई द्वारा गतिविधियाँ आयोजित की गईं
- सीआरसी - अंडमान और निकोबार  द्वारा अंडमान और निकोबार द्वीप समूह के पोर्टब्लेयर में कार्बिन कोव बीच पर स्वच्छता ही सेवा गतिविधियाँ आयोजित की गईं।
- सीआरसी - अंडमान और निकोबार  द्वारा अंडमान और निकोबार द्वीप समूह में पोर्टब्लेयर के भथु बस्ती बाजार में स्वच्छता ही सेवा गतिविधियाँ आयोजित की गईं
- सीआरसी पटना द्वारा 1 अक्टूबर को सीआईडी कॉलोनी पार्क में स्वच्छता ही सेवा अभियान का आयोजन किया गया।
- सीआरसी कोझिकोड की स्वच्छ भारत गतिविधियों के लिए श्रमदान का आयोजन किया गया
- 15 सितंबर से 2 अक्टूबर 2023 तक स्वच्छता ही सेवा अभियान के हिस्से के रूप में, एनआईईपीएमडी ने कर्मचारियों, मानव संसाधन विकास विद्यार्थियों, दिव्यांगजनों और दिव्यांगजनों के अभिभावकों द्वारा मानव श्रृंखला निर्माण का आयोजन किया।